95/118/EY: Komission päätös, tehty 31 päivänä maaliskuuta 1995, tietyistä suojatoimenpiteistä Norjassa esiintyvän tarttuvan lohen anemian vuoksi ja päätöksen 93/144/ETY kumoamisesta (ETA:n kannalta merkityksellinen teksti)



Virallinen lehti nro L 080 , 08/04/1995 s. 0052 - 0055



KOMISSION PÄÄTÖS, tehty 31 päivänä maaliskuuta 1995, tietyistä suojatoimenpiteistä Norjassa esiintyvän tarttuvan lohen anemian vuoksi ja päätöksen 93/144/ETY kumoamisesta (ETA:n kannalta merkityksellinen teksti) (95/118/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon 15 päivänä heinäkuuta 1991 kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY (1) muuttamisesta annetun neuvoston direktiivin 91/496/ETY, sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 18 artiklan 7 kohdan, ottaa huomioon 10 päivänä joulukuuta 1990 kolmansista maista yhteisöön tuotavien tuotteiden eläinlääkintätarkastusten järjestämistä koskevista periaatteista annetun neuvoston direktiivin 90/675/ETY (2), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 19 artiklan 7 kohdan, sekä katsoo, että tarttuvan lohen anemian (ISA) esiintyminen Norjassa on johtanut siihen, että komissio on päätöksellä 93/144/ETY (3), sellaisena kuin se on viimeksi muutettuna päätöksellä 94/657/EY (4), kieltänyt lajiin Salmo salar kuuluvien elävien tai perkaamattomien kuolleiden lohien tuonnin Norjasta, alueella, joka sijaitsee Norjan rannikolla Ruotsin rajan sekä Hån ja Eigersundin (Rogalandin alue) välisen rajan välissä, ei ole koskaan esiintynyt tarttuvaa lohen anemiaa; perkaamattoman kuolleen lohen tuonti kyseiseltä alueelta voidaan jälleen sallia, on tarpeen luoda järjestelmä sellaisten todistusten antamiseksi, joissa taataan, että lohi todellakin tuodaan tältä alueelta, taudin saastuttamalla alueella, joka sijaitsee Stavangerista pohjoiseen, ei ole tullut ilmi uusia tarttuvan lohen anemian tapauksia tammikuun 1994 jälkeen; koska ei kuitenkaan ole olemassa virologista menetelmää taudin toteamiseksi, ei ole mahdollista päättää, että kyseinen alue on tästä lähtien pysyvästi tautivapaa, kyseiseltä alueelta tuotavan norjalaisen elävän tai perkaamattoman kuolleen merilohen tuonti yhteisöön sisältää vaaran, että ISAa aiheuttava patogeeninen tekijä pääsee leviämään yhteisön alueelle; tämän vuoksi tällainen tuonti on kiellettävä, tämän päätöksen määräyksiä on mukautettava sen perusteella, millaiseksi eläinten terveyttä koskeva tilanne Norjassa kehittyy, tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Jäsenvaltioiden on kiellettävä Norjasta peräisin olevien lajiin Salmo salar kuuluvien elävien tai perkaamattomien kuolleiden lohien tuonti. 2 artikla 1. Poiketen siitä, mitä 1 artiklassa määrätään, lajiin Salmo salar kuuluvien Norjasta tuotavien perkaamattomien kuolleiden lohien tuonti on sallittua sillä edellytyksellä, että lohet tuodaan liitteessä I mainituilta kalanviljelylaitoksilta ja ne on tapettu ja pakattu liitteessä I olevassa 2 kohdassa mainituissa laitoksissa, jotka sijaitsevat sellaisella Norjan rannikon alueella, joka sijaitsee Ruotsin rajan sekä Hån ja Eigersundin (Rogalandin alue) kuntien välisen rajan välissä. 2. Edellä 1 kohdassa tarkoitettuja kaloja sisältävät pakkaukset on varustettava seuraavansisältöisellä tarralla tai niissä on oltava seuraavanlainen maininta: - "kokonaista lohta" - liitteessä I määrätyn mukaiset viljelmien ja laitosten koodit. 3. Edellä 1 kohdassa tarkoitettujen kalalähetysten mukana on oltava liitteessä II esitetyn mallin mukainen terveystodistus. 3 artikla Kumotaan päätös 93/144/ETY. 4 artikla Jäsenvaltioiden on muutettava kaupankäynnissä soveltamiaan toimenpiteitä tämän päätöksen mukaisiksi. Niiden on ilmoitettava tästä komissiolle. 5 artikla Tätä päätöstä sovelletaan 31 päivään joulukuuta 1995. 6 artikla Tämä päätös on osoitettu kaikille jäsenvaltioille. Tehty Brysselissä 31 päivänä maaliskuuta 1995. Komission puolesta Franz FISCHLER Komission jäsen (1) EYVL N:o L 268, 24.9.1991, s. 56 (2) EYVL N:o L 373, 31.12.1990, s. 1 (3) EYVL N:o L 56, 9.3.1993, s. 48 (4) EYVL N:o L 256, 4.10.1994, s. 28 LIITE I VILJELMÄT JA LAITOKSET, JOTKA SIJAITSEVAT NORJASSA RUOTSIN RAJAN SEKÄ HÅN JA EIGERSUNDIN KUNTIEN VÄLISEN RAJAN VÄLIIN JÄÄVÄLLÄ ALUEELLA JA JOLTA ALUEELTA VOIDAAN TOIMITTAA PERKAAMATTOMIA KUOLLEITA LOHIA YHTEISÖÖN. 1. Viljelmät >TAULUKON PAIKKA> 2. Laitokset >TAULUKON PAIKKA> LIITE II MALLI TERVEYSTODISTUS Norjasta peräisin olevan perkaamattoman merilohen tuomiseksi yhteisöön >KAAVION ALKU> Erän tunnistaminen 1. Kalanviljelylaitos, josta erä on peräisin (koodinumero ja nimi): 2. Laitos, jossa kalat on alunperin tapettu ja pakattu (koodinumero ja nimi): 3. Kokonaispaino: Laatikoiden määrä: Kuljetusväline Kuljetusvälineen tyyppi ja tunnistaminen: Määräpaikka Määränpäänä oleva jäsenvaltio: Vastaanottaja (nimi ja osoite): Terveystodistus Minä allekirjoittanut vakuutan, että tähän lähetykseen sisältyvät lohet ovat lähtöisin viljelylaitoksesta tai laitoksesta, joka sijaitsee komission päätöksen 95/118/EY 2 artiklan 1 kohdassa tarkoitetulla alueella Norjassa eikä niitä ole siirretty sinne kyseisen alueen ulkopuolella sijaitsevalta Norjan alueelta. Tehty: (paikka ja päiväys) Virallisen elimen nimi: Vastuullisen henkilön nimi: (suurin kirjaimin kirjoitettuna) Allekirjoittajan arvo: Allekirjoitus: Virallisen elimen leima:>KAAVION LOOPU>